Diari Oficial de la Generalitat Valenciana


Sumari del DOGV 3463, del 29-03-1999 (1999/2621)

Informació pública del Programa d'Actuació Integrada Residencial Mini Fe, Sagunt.
---------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2621


Organisme emissor
:   Garcia Sanchis, SA

Tipus de document
:   Anunci

Informació pública del Programa d'Actuació Integrada Residencial Mini Fe, Sagunt. [1999/M2621]
  
Als efectes del que disposa la Llei 6/1994, Reguladora de l'Activitat Urbanística, com a titular cadastral afectat pel present Programa d'Actuació Integrada Residencial Mini Fe, pose en coneixement el següent:
  
L'entitat García Sanchis, SA ha formulat el Programa d'Actuació Integrada de la Unitat d'Execució Residencial Mini Fe, segons el Pla General d'Ordenació Urbana de Sagunt, format pel document del pla parcial, projecte d'homologació, avantprojecte d'urbanització i programa, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394 de 24.11.1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada llei, es procedent sotmetre l'esmentat programa, amb tota la documentació annexa, a informació pública, per termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques del programa i, si escau, proposicions juridicoeconòmiques, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat a la Notaria del senyor Francisco Blanco Moreno, situada en l'avinguda del 9 d'Octubre, número 8, del Port de Sagunt, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta notaria per a obtindre còpia de l'acta de protocol·lització del programa i dels documents que acompanyen a aquest, o sol·licitar l'exhibició d'aquesta.
  
L'esmentada documentació, així com l'expedient administratiu, podran consultar-se en l'Ajuntament de Sagunt els dies hàbils en idèntic horari, on, així mateix, poden ser presentades les al·legacions que siguen formulades.
  
Mitjançant aquest anunci, segons el que preceptua el paràgraf 2 de l'article 48, en relació amb l'article 46, paràgrafs 4 i 5 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que durant el termini de cinc dies, comptats a partir del venciment el termini anterior, podran presentar-se les proposicions juridicoeconòmiques de les distintes alternatives que optaran a l'adjudicació del programa, a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas, en què algú es comprometera a presentar una alternativa tècnica substancialment diferent, s'haurà de notificar en primer lloc a la notaria indicada i posteriorment a l'Ajuntament, fent-se constar la pròrroga en l'expedient, s'anunciarà al tauler d'anuncis de l'Ajuntament de Sagunt i es comunicarà als qui, per desconéixer-ho, presenten pliques prematurament.
  
L'acte d'obertura de pliques tindrà lloc el següent dia hàbil a la conclusió del termini per a presentar-les.
  
Cosa que es comunica, mitjançant aquest avís, als efectes oportuns.